Anthony Hopkins

Philip Anthony Hopkins (født 1937) er en britisk skuespiller, filmregissør, filmprodusent og komponist. 

Hopkins regnes som en av de beste nålevende skuespillerne.

 Liv og virke 
 Bakgrunn
Anthony Hopkins' foreldre var Annie Muriel (født Yeates) og Richard Arthur Hopkins, som var baker.Stated in interview on Inside the Actors Studio, 2007.

Da han var 15 år traff Hopkins skuespilleren Richard Burton, som oppmuntret ham til å bli skuespiller. Han ble uteksaminert fra Royal Welsh College of Music & Drama i 1957 og fikk deretter opplæring ved Royal Academy of Dramatic Art i London.

 Skuespiller 
Hopkins ble oppdaget av Laurence Olivier, som inviterte ham til å bli med i Royal National Theatre. Gjennombruddet innen film kom da Hopkins spilte rollen som Rikard I i filmen Løven om vinteren (1968).

Han er kjent for rollen som Hannibal Lecter i Nattsvermeren (1991), som han vant Oscar for beste mannlige hovedrolle for, oppfølgeren Hannibal (2001) og forløperen Den røde drage (2002). Hopkins har også spilt i filmer som Magic (1978), Elefantmannen (1980), Mytteriet på Bounty (1984), 84 Charing Cross Road (1987), Bram Stoker's Dracula (1992), Resten av dagen (1993), Lidenskapens pris (1994), Nixon (1995), Amistad (1997), Zorro – Den maskerte hevner (1998), Møt Joe Black (1998), Instinkt (1999), En høyst uvanlig mann (2005), Thor (2011) og Hitchcock (2012).

Hopkins har mottatt tre BAFTA, to Emmy og to Oscar, samt Cecil B. DeMille Award. Han ble gjort til kommandør av Order of the British Empire (CBE) i 1987. I 1993 ble han utnevnt til Knight Bachelor og derved opphøyet i ridderstanden. Hopkins fikk da rett til å føre tiltaleformen sir foran sitt navn. I 1996 ble han tildelt æres-fellowship fra University of Wales, Lampeter. Hopkins ble tildelt en stjerne på Hollywood Walk of Fame i 2003.

I 2023 fremstilte han den aldrende Nicholas Winton i filmen One Life.

 Filmografi (utvalg) 

 1968 – Løven om vinteren
 1972 – Den unge eventyrer
 1973 – Et dukkehjem (1973)
 1977 – Audrey Rose
 1978 – Magic
 1980 – Elefantmannen
 1984 – Mytteriet på Bounty
 1987 – 84 Charing Cross Road
 1990 – Desperate timer
 1991 – Nattsvermeren
 1992 – Bram Stoker's Dracula
 1992 – Freejack
 1992 – Tilbake til Howard's End
 1993 – Resten av dagen
 1994 – Lidenskapens pris
 1995 – Nixon
 1996 – Picassos kvinner
 1997 – Rivalene
 1997 – Amistad
 1998 – Zorro – Den maskerte hevner
 1998 – Meet Joe Black
 1999 – Instinkt
 2000 – Mission: Impossible II
 2001 – Hannibal
 2002 – Bad Company
 2002 – Den røde drage
 2004 – Alexander
 2005 – En høyst uvanlig mann
 2006 – Bobby
 2006 – Alle kongens menn
 2010 – The Wolfman
 2011 – Thor
 2012 – Hitchcock
 2013 – Red 2
 2013 – Thor: The Dark World
 2014 – Noah
 2020 – The Father

 Referanser 

 Eksterne lenker 


Kategori:Walisiske skuespillere
Kategori:Oscar-vinnere (hovedrolle)
Kategori:BAFTA-vinnere
Kategori:Emmy-vinnere
Kategori:Hollywood Walk of Fame
Kategori:Order of the British Empire (CBE)
Kategori:Knights Bachelor
Kategori:Personer fra Neath Port Talbot